ORIENTAREA (UE) 2015/510 A BĂNCII CENTRALE EUROPENE

din 19 decembrie 2014

privind punerea în aplicare a cadrului de politică monetară din Eurosistem (BCE/2014/60)

(reformare)

CONSILIUL GUVERNATORILOR BĂNCII CENTRALE EUROPENE,

având în vedere Tratatul privind funcționarea Uniunii Europene, în special articolul 127 alineatul (2) prima liniuță,

având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță, articolele 9.2, 12.1, 14.3 și 18.2 și articolul 20 primul paragraf,

întrucât:

Eurosistemul a elaborat un cadru unic pentru activele eligibile drept colateral, astfel încât toate operațiunile de creditare din Eurosistem sunt efectuate în mod armonizat prin intermediul punerii în aplicare a prezentei orientări în toate statele membre a căror monedă este euro. Cadrul unic pentru activele eligibile drept colateral cuprinde activele tranzacționabile și netranzacționabile care îndeplinesc criteriile de eligibilitate uniforme specificate de Eurosistem. Cele mai multe active eligibile pot fi utilizate transfrontalier prin intermediul modelului băncilor centrale de corespondent (MBCC) și, în cazul activelor tranzacționabile, prin intermediul legăturilor eligibile dintre sistemele eligibile de decontare a operațiunilor cu valori mobiliare (securities settlement systems)- (SSS) din SEE sau al legăturilor eligibile dintre SSS eligibile din SEE, în combinație cu MBCC.

ADOPTĂ PREZENTA ORIENTARE:

CUPRINS

PARTEA ÎNTÂI

OBIECT, SFERA DE APLICARE ȘI DEFINIȚII

Articolul 1

Obiect și sfera de aplicare

1. Prezenta orientare stabilește reguli uniforme pentru punerea în aplicare a politicii monetare unice de către Eurosistem în toate statele membre a căror monedă este euro.

2. Eurosistemul ia toate măsurile corespunzătoare pentru a pune în aplicare operațiunile de politică monetară din Eurosistem în conformitate cu principiile, mijloacele, instrumentele, cerințele, criteriile și procedurile stabilite în prezenta orientare.

3. Raportul juridic dintre Eurosistem și contrapărțile sale este prevăzut de reglementările sau contractele corespunzătoare aplicate de BCN relevantă, în care dispozițiile prezentei orientări sunt puse în aplicare în mod corespunzător.

4. Consiliul guvernatorilor BCE poate schimba, oricând, mijloacele, instrumentele, cerințele, criteriile și procedurile de punere în aplicare a operațiunilor de politică monetară din Eurosistem.

5. Eurosistemul își rezervă dreptul de a solicita și de a obține de la contrapărți orice informații relevante care sunt necesare pentru îndeplinirea misiunilor sale și pentru atingerea obiectivelor acestuia în raport cu operațiunile de politică monetară. Acest drept nu aduce atingere niciunui alt drept specific existent al Eurosistemului de a solicita informații referitoare la operațiunile de politică monetară.

Articolul 2

Definiții

În sensul prezentei orientări se aplică următoarele definiții:

„depozitar central de valori mobiliare” (DCVM) (central securities depository) înseamnă o entitate care: (a) permite procesarea și decontarea tranzacțiilor cu valori mobiliare prin înregistrare în cont; (b) furnizează servicii de custodie (de exemplu, administrarea operațiunilor cu titluri și a răscumpărărilor); (c) are un rol activ în asigurarea integrității emisiunilor de valori mobiliare. Valorile mobiliare pot fi deținute într-o formă fizică, dar imobilizată, sau într-o formă dematerializată (prin care există numai ca înregistrări electronice);

„Spațiul Economic European” (SEE) [European Economic Area (EEA)] înseamnă toate statele membre, indiferent dacă au aderat oficial sau nu la SEE, împreună cu Islanda, Liechtenstein și Norvegia;

„societate financiară” (financial corporation) are sensul stabilit în Regulamentul (UE) nr. 549/2013 al Parlamentului European și al Consiliului (10) ;

„calendar orientativ al licitațiilor periodice din Eurosistem” (indicative calendar for the Eurosystem's regular tender operations) înseamnă un calendar pregătit de Eurosistem, aprobat de Consiliul guvernatorilor BCE, care indică programarea perioadelor de aplicare a rezervelor minime obligatorii, precum și anunțarea, alocarea și scadența operațiunilor principale de refinanțare și a operațiunilor de refinanțare pe termen mai lung periodice;

PARTEA A DOUA

MIJLOACELE, INSTRUMENTELE, OPERAȚIUNILE ȘI PROCEDURILE DE POLITICĂ MONETARĂ DIN EUROSISTEM

Articolul 3

Cadrul de punere în aplicare a politicii monetare din Eurosistem

1. Mijloacele utilizate de Eurosistem pentru punerea în aplicare a politicii monetare constau în următoarele:

2. Cerințele privind rezervele minime obligatorii sunt specificate în Regulamentul (CE) nr. 2531/98 și în Regulamentul (CE) nr. 1745/2003 al Consiliului (BCE/2003/9). Anumite elemente ale cerințelor privind rezervele minime obligatorii sunt ilustrate în anexa I în scop informativ.

Articolul 4

Caracteristici orientative ale operațiunilor de politică monetară din Eurosistem

O prezentare generală a caracteristicilor operațiunilor de politică monetară din Eurosistem este detaliată în tabelul 1.

Tabelul 1

Prezentare generală a caracteristicilor operațiunilor de politică monetară din Eurosistem

TITLUL I

OPERAȚIUNI DE PIAȚĂ MONETARĂ

CAPITOLUL 1

Prezentare generală a operațiunilor de politică monetară

Articolul 5

Prezentare generală a categoriilor și instrumentelor în ceea ce privește operațiunile de piață monetară

1. Eurosistemul poate desfășura operațiuni de piață monetară pentru a direcționa ratele dobânzilor, pentru a gestiona situația lichidității pe piața financiară și pentru a indica orientarea politicii monetare.

2. În funcție de scopul specific al acestora, operațiunile de piață monetară pot fi grupate în următoarele categorii:

3. Operațiunile de piață monetară sunt desfășurate prin intermediul următoarelor instrumente:

4. În ceea ce privește categoriile specifice de operațiuni de piață monetară stabilite la alineatul (2), se aplică următoarele instrumente prevăzute la alineatul (3):

5. BCE inițiază operațiuni de piață monetară și, de asemenea, decide asupra termenilor și condițiilor pentru executarea acestora, precum și cu privire la instrumentul care urmează a fi utilizat.

CAPITOLUL 2

Categorii de operațiuni de piață monetară

Articolul 6

Operațiuni principale de refinanțare

1. Eurosistemul desfășoară MRO prin intermediul tranzacțiilor reversibile.

2. În ceea ce privește caracteristicile operaționale ale acestora, MRO:

3. Scadența MRO poate diferi din cauza zilelor bancare nelucrătoare diferite din statele membre a căror monedă este euro.

4. Consiliul guvernatorilor BCE decide asupra ratelor dobânzilor pentru MRO în mod periodic. Ratele revizuite ale dobânzilor intră în vigoare de la începerea noii perioade de aplicare a rezervelor minime obligatorii.

5. Fără a aduce atingere alineatului (4), Consiliul guvernatorilor BCE poate modifica rata dobânzii pentru MRO oricând. O astfel de decizie devine efectivă cel mai devreme din următoarea zi lucrătoare pentru Eurosistem.

6. MRO sunt executate prin intermediul unor licitații la rată fixă sau al unor licitații la rată variabilă, astfel cum este stabilit de Eurosistem.

Articolul 7

Operațiuni de refinanțare pe termen mai lung

1. Eurosistemul desfășoară LTRO prin intermediul tranzacțiilor reversibile pentru a furniza contrapărților lichiditate cu o scadență mai mare decât cea a MRO.

2. În ceea ce privește caracteristicile operaționale ale acestora, LTRO:

3. Scadența LTRO poate diferi din cauza zilelor bancare nelucrătoare diferite din statele membre a căror monedă este euro.

4. Eurosistemul poate desfășura, în mod ocazional, LTRO cu altă scadență decât cea de trei luni. Aceste operațiuni nu sunt specificate în calendarul orientativ al licitațiilor periodice din Eurosistem.

5. LTRO cu o scadență de peste trei luni care sunt desfășurate în mod ocazional, astfel cum este prevăzut la alineatul (4), pot avea o clauză de rambursare anticipată. O astfel de clauză poate reprezenta fie o opțiune, fie o obligație a contrapărților în temeiul căreia acestea rambursează în parte sau în înte sumele care le-au fost alocate într-o anumită operațiune. Clauzele privind obligația de rambursare anticipată se bazează pe condiții explicite și predefinite. Datele la care rambursările anticipate intră în vigoare sunt comunicate de Eurosistem în momentul anunțării operațiunilor. În circumstanțe excepționale, Eurosistemul poate decide să suspende rambursările anticipate la anumite date, printre altele, din cauza zilelor bancare nelucrătoare din statele membre a căror monedă este euro.

6. LTRO sunt executate prin intermediul licitațiilor la rată variabilă, cu excepția cazului în care Eurosistemul decide să fie executate prin intermediul unei licitații la rată fixă. În acest caz, rata aplicabilă licitațiilor la rată fixă poate fi indexată cu o rată de referință de bază (de exemplu, rata medie MRO) pe durata operațiunii, cu sau fără o marjă.

Articolul 8

Operațiuni de reglaj fin

1. Eurosistemul poate desfășura operațiuni de reglaj fin prin tranzacții reversibile, operațiuni de swap valutar în scopuri de politică monetară sau atragerea de depozite la termen, în special pentru a face față fluctuațiilor de lichiditate de pe piață.

2. În ceea ce privește caracteristicile operaționale ale acestora, operațiunile de reglaj fin:

3. BCE poate desfășura operațiuni de reglaj fin în orice zi lucrătoare pentru Eurosistem pentru a contracara dezechilibre de lichiditate în perioada de aplicare a rezervelor minime obligatorii. În cazul în care ziua tranzacției, ziua decontării și ziua rambursării nu sunt zile lucrătoare pentru BCN, BCN relevantă nu este obligată să desfășoare astfel de operațiuni.

4. Eurosistemul păstrează un nivel înalt de flexibilitate în ceea ce privește alegerea procedurilor și caracteristicilor operaționale în desfășurarea operațiunilor de reglaj fin, pentru a reacționa la condițiile pieței.

Articolul 9

Operațiuni structurale

1. Eurosistemul poate desfășura operațiuni structurale prin tranzacții reversibile, emisiuni de certificate de creanță ale BCE sau tranzacții simple pentru a ajusta poziția structurală a Eurosistemului față de sistemul financiar sau în alte scopuri de punere în aplicare a politicii monetare.

2. În ceea ce privește caracteristicile operaționale ale acestora, operațiunile structurale:

3. Eurosistemul păstrează un nivel înalt de flexibilitate în ceea ce privește alegerea procedurilor și caracteristicilor operaționale la desfășurarea operațiunilor structurale, pentru a reacționa la condițiile pieței și alte evoluții structurale.

CAPITOLUL 3

Instrumente pentru operațiunile de piață monetară

Articolul 10

Tranzacții reversibile

1. Tranzacțiile reversibile sunt instrumente specifice pentru desfășurarea operațiunilor de piață monetară, prin care o BCN cumpără sau vinde active eligibile în baza unui contract de report sau desfășoară operațiuni de creditare sub forma creditelor colateralizate, în funcție de reglementările sau contractele relevante aplicate de BCN.

2. Contractele de report și creditele colateralizate respectă cerințele suplimentare pentru aceste instrumente stabilite în partea a șaptea.

3. Tranzacțiile reversibile de furnizare de lichiditate se bazează pe active eligibile drept colateral, în conformitate cu partea a patra.

4. Caracteristicile operaționale ale tranzacțiilor reversibile depind de categoria de operațiuni de piață monetară pentru care sunt utilizate.

5. Tranzacțiile reversibile de absorbție de lichiditate se bazează pe activele furnizate de Eurosistem. Criteriile de eligibilitate ale acestor active sunt identice celor aplicate pentru activele eligibile utilizate în tranzacțiile reversibile de furnizare de lichiditate, în conformitate cu partea a patra. În tranzacțiile reversibile de absorbție de lichiditate nu se aplică marje de ajustare a valorii.

Articolul 11

Operațiuni de swap valutar în scopuri de politică monetară

1. Operațiunile de swap valutar în scopuri de politică monetară constau în tranzacții simultane la vedere și la termen efectuate cu euro în schimbul unei monede străine.

2. Operațiunile de swap valutar în scopuri de politică monetară respectă cerințele suplimentare pentru aceste instrumente stabilite în partea a șaptea.

3. Cu excepția cazului în care Consiliul guvernatorilor BCE decide altfel, Eurosistemul operează numai cu monede străine larg tranzacționate și în conformitate cu practicile standard de pe piață.

4. În fiecare operațiune de swap valutar în scopuri de politică monetară, Eurosistemul și contrapărțile convin asupra punctelor swap pentru tranzacție, care sunt cotate în conformitate cu convențiile generale de pe piață. Condițiile privind cursul de schimb pentru operațiunile de swap valutar în scopuri de politică monetară sunt definite în tabelul 2.

5. În ceea ce privește caracteristicile operaționale ale acestora, operațiunile de swap valutar în scopuri de politică monetară:

6. Contrapărțile care participă la operațiunile de swap valutar în scopuri de politică monetară fac obiectul criteriilor de eligibilitate prevăzute în partea a treia, în funcție de procedura aplicabilă pentru operațiunea relevantă.

Tabelul 2

Condiții privind cursul de schimb pentru operațiunile de swap valutar în scopuri de politică monetară

Articolul 12

Atragerea de depozite la termen

1. Eurosistemul poate invita contrapărțile să plaseze depozite la termen la BCN de origine ale acestora.

2. Depozitele acceptate de la contrapărți sunt la termen și se aplică o rată fixă a dobânzii.

3. Rata dobânzii aplicată depozitelor la termen poate fi: (a) pozitivă; (b) stabilită la 0 %; (c) negativă.

4. Rata dobânzii aplicată depozitului la termen este o rată a dobânzii simplă, calculată pe baza convenției privind numărul de zile „efectiv/360”. Dobânda se plătește la scadența depozitului. În cazul unei rate negative a dobânzii, aplicarea sa asupra depozitelor la termen implică o obligație de plată a deținătorului depozitului către BCN de origine, inclusiv dreptul respectivei BCN de a debita corespunzător contul contrapărții. BCN nu furnizează colateral în schimbul depozitelor la termen.

5. Depozitele la termen sunt ținute în conturi la BCN de origine, chiar atunci când aceste operațiuni urmează a fi executate în mod centralizat de către BCE în temeiul articolului 45 alineatul (3).

6. În ceea ce privește caracteristicile operaționale, atragerea de depozite la termen:

7. Contrapărțile care participă la atragerea de depozite la termen fac obiectul criteriilor de eligibilitate specificate în partea a treia, în funcție de procedura aplicabilă pentru operațiunea relevantă.

Articolul 13

Emisiunea de certificate de creanță ale BCE

1. Certificatele de creanță ale BCE reprezintă o datorie a BCE față de deținătorul certificatului în cauză.

2. Certificatele de creanță ale BCE sunt emise și păstrate în formă dematerializată prin înregistrare în cont la depozitarii de valori mobiliare din statele membre a căror monedă este euro.

3. BCE nu impune nicio restricție cu privire la transferabilitatea certificatelor de creanță ale BCE.

4. BCE poate emite certificate de creanță ale BCE la:

care sunt răscumpărate la scadență la o valoare nominală.

Diferența dintre valoarea de emisiune și valoarea nominală (de răscumpărare) este egală cu dobânda acumulată aferentă valorii de emisiune, la o rată a dobânzii convenită, pentru perioada până la scadența certificatului. Rata dobânzii aplicată este o rată a dobânzii simplă, calculată pe baza convenției privind numărul de zile „efectiv/360”. Calcularea valorii de emisiune se face în conformitate cu tabelul 3.

Tabelul 3

Emisiunea de certificate de creanță ale BCE

Valoarea de emisiune este:

unde:

5. În ceea ce privește caracteristicile operaționale ale certificatelor de creanță ale BCE:

6. Contrapărțile care participă la licitația standard pentru emisiunea de certificate de creanță ale BCE fac obiectul criteriilor de eligibilitate specificate în partea a treia.

Articolul 14

Tranzacții simple

1. O tranzacție simplă presupune transferul complet al proprietății de la vânzător la cumpărător, fără a implica un transfer invers al proprietății.

2. În executarea tranzacțiilor simple și la calcularea prețurilor, Eurosistemul acționează în conformitate cu convenția de piață cel mai larg acceptată pentru instrumentele de natura datoriei folosite în tranzacție.

3. În ceea ce privește caracteristicile operaționale ale acestora, tranzacțiile simple:

4. Contrapărțile care participă la tranzacții simple fac obiectul criteriilor de eligibilitate prevăzute în partea a treia.

Articolul 15

Obligații de colateralizare și decontare în tranzacțiile reversibile și operațiunile de swap valutar în scopuri de politică monetară

1. În ceea ce privește tranzacțiile reversibile de furnizare de lichiditate și operațiunile de swap valutar de furnizare de lichiditate în scopuri de politică monetară, contrapărțile:

2. În ceea ce privește tranzacțiile reversibile de absorbție de lichiditate și operațiunile de swap valutar de absorbție de lichiditate în scopuri de politică monetară, contrapărțile:

3. Nerespectarea cerințelor prevăzute la alineatele (1) și (2) se sancționează, după caz, în temeiul articolelor 154-157.

Articolul 16

Obligații de decontare pentru cumpărările și vânzările simple, atragerea de depozite la termen și emisiunea de certificate de creanță ale BCE

1. În operațiunile de piață monetară executate prin cumpărări și vânzări simple, atragere de depozite la termen și emisiune de certificate de creanță ale BCE, contrapărțile transferă un volum suficient de active eligibile sau numerar pentru a deconta suma convenită în tranzacție.

2. Nerespectarea cerinței prevăzute la alineatul (1) se sancționează, după caz, în temeiul articolelor 154-157.

TITLUL II

FACILITĂȚI PERMANENTE

Articolul 17

Facilități permanente

1. BCN acordă acces la facilitățile permanente oferite de Eurosistem, la inițiativa contrapărților acestora.

2. Facilitățile permanente cuprind următoarele categorii:

3. Termenii și condițiile facilităților permanente sunt identice în toate statele membre a căror monedă este euro.

4. BCN acordă acces la facilitățile permanente numai în conformitate cu obiectivele și considerentele generale de politică monetară ale BCE.

5. BCE poate adapta condițiile aplicabile facilităților permanente sau le poate suspenda în orice moment.

6. Consiliul guvernatorilor BCE decide asupra ratelor dobânzilor pentru facilitățile permanente în mod periodic. Ratele revizuite ale dobânzilor intră în vigoare de la începutul noii perioade de aplicare a rezervelor minime obligatorii, astfel cum se definește la articolul 7 din Regulamentul (CE) nr. 1745/2003 (BCE/2003/9). BCE publică un calendar al perioadelor de aplicare a rezervelor minime obligatorii cu cel puțin trei luni înainte de începutul fiecărui an calendaristic.

7. Fără a aduce atingere alineatului (6), Consiliul guvernatorilor BCE poate modifica oricând rata dobânzii pentru facilitățile permanente. Această decizie devine efectivă cel mai devreme din următoarea zi lucrătoare pentru Eurosistem.

CAPITOLUL 1

Facilitatea de creditare marginală

Articolul 18

Caracteristicile facilității de creditare marginală

1. Contrapărțile pot folosi facilitatea de creditare marginală pentru a obține lichiditate overnight de la Eurosistem printr-o tranzacție reversibilă cu BCN de origine ale acestora la o rată a dobânzii prestabilită în schimbul unor active eligibile drept colateral.

2. BCN furnizează lichiditate în baza facilității de creditare marginală prin intermediul contractelor de report sau al creditelor colateralizate, pe baza reglementărilor sau contractelor aplicabile ale BCN.

3. Nu există limite asupra volumului de lichiditate care poate fi furnizat în baza facilității de creditare marginală, sub rezerva cerinței de a furniza colateral adecvat în temeiul alineatului (4).

4. Contrapărțile trebuie să prezinte suficiente active eligibile drept colateral înainte de utilizarea facilității de creditare marginală. Aceste active ar trebui depozitate în prealabil la BCN relevantă sau livrate cu cererea de acces la facilitatea de creditare marginală.

Articolul 19

Condiții de acces pentru facilitatea de creditare marginală

1. Instituțiile care îndeplinesc criteriile de eligibilitate de la articolul 55 și care au acces la un cont deschis la BCN la care se poate deconta tranzacția, în special în TARGET2, pot avea acces la facilitatea de creditare marginală.

2. Accesul la facilitatea de creditare marginală se acordă numai în zilele în care TARGET2 este operațional. În zilele în care SSS nu sunt operaționale, accesul la facilitatea de creditare marginală se acordă pe baza activelor eligibile care au fost deja depozitate în prealabil la BCN.

3. În cazul în care o BCN sau oricare din sucursalele acesteia nu este deschisă în scopul desfășurării operațiunilor de politică monetară în anumite zile lucrătoare pentru Eurosistem din cauza zilelor bancare nelucrătoare naționale sau regionale, BCN de origine își informează contrapărțile în prealabil cu privire la măsurile ce trebuie luate în vederea asigurării accesului la facilitatea de creditare marginală în respectiva zi bancară nelucrătoare.

4. Accesul la facilitatea de creditare marginală poate fi acordat în baza unei cereri specifice a contrapărții sau în mod automat, astfel cum se specifică la alineatul (5) și, respectiv, alineatul (6).

5. O contraparte poate trimită o cerere BCN de origine a acesteia pentru accesul la facilitatea de creditare marginală. Cu condiția ca cererea să fie primită de BCN de origine cel târziu la 15 minute de la momentul închiderii TARGET2, BCN prelucrează cererea în aceeași zi în TARGET2. Termenul-limită pentru solicitarea accesului la facilitatea de creditare marginală este amânat cu încă 15 minute în ultima zi lucrătoare pentru Eurosistem dintr-o perioadă de aplicare a rezervelor minime obligatorii. Cererea de acces la facilitatea de creditare marginală precizează valoarea creditului solicitat. Contrapartea livrează suficiente active eligibile drept colateral pentru tranzacție, cu excepția cazului în care aceste active au fost deja depozitate în prealabil de contraparte la BCN de origine în conformitate cu articolul 18 alineatul (4).

6. La închiderea fiecărei zile lucrătoare, un sold negativ în contul de decontare al unei contrapărți deschis la BCN de origine a acesteia după finalizarea procedurilor de control la închiderea zilei este considerat în mod automat o cerere de acces la facilitatea de creditare marginală. Pentru a îndeplini cerința de la articolul 18 alineatul (4), contrapărțile au depozitat în prealabil suficiente active eligibile drept colateral pentru tranzacția cu BCN de origine înainte de apariția unei astfel de cereri automate. Nerespectarea acestei condiții de acces face obiectul sancțiunilor în conformitate cu articolele 154-157.

Articolul 20

Scadența și dobânda pentru facilitatea de creditare marginală

1. Scadența creditului acordat în cadrul facilității de creditare marginală este overnight. Pentru contrapărțile care participă direct la TARGET2, creditul se rambursează în ziua următoare în care: (i) TARGET2; și (ii) SSS relevante sunt operaționale, în momentul deschiderii acestor sisteme.

2. Rata dobânzii care remunerează facilitatea de creditare marginală este anunțată în prealabil de către Eurosistem și se calculează ca rată a dobânzii simplă, pe baza convenției privind numărul de zile „efectiv/360”. Rata dobânzii care se aplică facilității de creditare marginală este denumită rata dobânzii pentru facilitatea de creditare marginală.

3. Dobânda în cadrul facilității de creditare marginală se plătește împreună cu rambursarea creditului.

CAPITOLUL 2

Facilitatea de depozit

Articolul 21

Caracteristicile facilității de depozit

1. Contrapărțile pot folosi facilitatea de depozit pentru a plasa depozite overnight la Eurosistem prin BCN de origine, la care se aplică o rată a dobânzii prestabilită.

2. Rata dobânzii aplicată facilității de depozit poate fi: (a) pozitivă; (b) stabilită la 0 %; sau (c) negativă.

3. BCN nu furnizează colateral în schimbul depozitelor.

4. Nu există nicio limită cu privire la suma pe care o contraparte o poate depune în cadrul facilității de depozit.

Articolul 22

Condiții de acces la facilitatea de depozit

1. Instituțiile care îndeplinesc criteriile de eligibilitate în temeiul articolului 55 și care au acces la un cont deschis la BCN la care se poate deconta tranzacția, în special în TARGET2, pot avea acces la facilitatea de depozit. Accesul la facilitatea de depozit se acordă numai în zilele în care TARGET2 este operațional.

2. Pentru a avea acces la facilitatea de depozit, contrapartea trimite o cerere la BCN de origine a acesteia. Cu condiția ca cererea să fie primită de BCN de origine cel târziu la 15 minute de la momentul închiderii TARGET2, BCN de origine prelucrează cererea în aceeași zi în TARGET2. Termenul de solicitare a accesului la facilitatea de depozit este prelungit cu încă 15 minute în ultima zi lucrătoare pentru Eurosistem dintr-o perioadă de aplicare a rezervelor minime obligatorii. În cerere se precizează valoarea depozitată în cadrul facilității.

3. Din cauza existenței unor structuri contabile diferite ale BCN, BCN, sub rezerva aprobării prealabile de către BCE, pot aplica și condiții de acces care sunt diferite de cele menționate în prezentul articol. BCN furnizează contrapărților informații cu privire la orice astfel de abatere de la condițiile de acces descrise în prezentul articol.

Articolul 23

Scadența și rata dobânzii pentru facilitatea de depozit

1. Scadența depozitelor constituite în cadrul facilității de depozit este overnight. Pentru contrapărțile care participă direct la TARGET2, depozitele deținute în cadrul facilității de depozit sunt scadente în ziua următoare în care TARGET2 este operațional, în momentul deschiderii acestuia.

2. Rata dobânzii care se aplică depozitului este anunțată în prealabil de către Eurosistem și se calculează ca rată a dobânzii simplă, pe baza convenției privind numărul de zile „efectiv/360”.

3. Dobânda la depozite se plătește la scadența depozitului. În cazul unor rate negative ale dobânzilor, aplicarea ratei dobânzii asupra facilității de depozit implică o obligație de plată a deținătorului depozitului către BCN de origine, inclusiv dreptul respectivei BCN de a debita corespunzător contul contrapărții.

TITLUL III

PROCEDURI PENTRU OPERAȚIUNILE DE POLITICĂ MONETARĂ DIN EUROSISTEM

CAPITOLUL 1

Licitații și proceduri bilaterale pentru operațiunile de piață monetară din Eurosistem

Articolul 24

Tipuri de proceduri pentru operațiunile de piață monetară

Operațiunile de piață monetară sunt executate prin licitații sau proceduri bilaterale.

Secțiunea 1

Licitații

Articolul 25

Prezentare generală a procedurilor de licitație

1. Licitațiile se desfășoară în șase etape operaționale, prezentate în tabelul 4.

Tabelul 4

Etape operaționale în cadrul procedurilor de licitație

2. Licitațiile se desfășoară sub forma licitațiilor standard sau a licitațiilor rapide. Caracteristicile operaționale ale licitațiilor standard și licitațiilor rapide sunt identice, cu excepția intervalului de timp (tabelele 5 și 6) și a sferei contrapărților.

Tabelul 5

Cronologie orientativă a etapelor operaționale în cadrul licitațiilor standard (orele sunt menționate conform CET (13) )

Tabelul 6

Cronologia orientativă a etapelor operaționale în cadrul licitațiilor rapide (orele sunt menționate conform CET)

3. Eurosistemul poate desfășura licitații la rată fixă sau la rată variabilă.

Articolul 26

Licitații standard

1. Eurosistemul utilizează licitații standard pentru executarea de: (a) MRO; (b) LTRO; (c) operațiuni structurale specifice, respectiv operațiuni structurale sub formă de tranzacții reversibile și emisiunea de certificate de creanță ale BCE.

2. De asemenea, Eurosistemul poate utiliza licitații standard pentru a desfășura operațiuni structurale executate prin intermediul tranzacțiilor simple și operațiuni de reglaj fin, ținând seama de considerente specifice de politică monetară sau pentru a reacționa la condițiile pieței.

3. Pentru licitațiile standard, de regulă: (a) intervalul de timp maxim dintre momentul anunțării licitației și cel al certificării rezultatului alocării este de 24 de ore; și (b) intervalul de timp dintre termenul de depunere a ofertelor și anunțarea rezultatului alocării este de aproximativ două ore.

4. BCE poate decide să adapteze cronologia pentru operațiuni individuale, dacă este necesar.

Articolul 27

Licitații rapide

1. În mod obișnuit, Eurosistemul utilizează licitațiile rapide pentru executarea operațiunilor de reglaj fin, dar poate utiliza licitațiile rapide și pentru operațiunile structurale executate prin intermediul tranzacțiilor simple, ținând seama de considerente specifice de politică monetară sau pentru a reacționa la condițiile pieței.

2. Licitațiile rapide se desfășoară într-un interval de 105 de minute de la momentul anunțării licitației, certificarea având loc imediat după anunțul public al rezultatelor alocării.

3. BCE poate decide să adapteze cronologia pentru operațiuni individuale, dacă este necesar.

4. Eurosistemul poate selecta, în conformitate cu criteriile și procedurile menționate la articolul 57, un număr limitat de contrapărți care să participe la licitații rapide.

Articolul 28

Executarea licitațiilor standard pentru MRO și LTRO periodice, pe baza calendarului licitațiilor

1. Licitațiile pentru MRO și LTRO periodice sunt executate în conformitate cu calendarul orientativ pentru licitațiile periodice din Eurosistem.

2. Calendarul orientativ pentru licitațiile periodice din Eurosistem se publică pe website-urile BCE și BCN cu cel puțin trei luni înainte de începutul anului calendaristic pentru care este valabil.

3. Zilele orientative de tranzacționare pentru MRO și LTRO periodice sunt specificate în tabelul 7.

Tabelul 7

Zile uzuale de tranzacționare pentru MRO și LTRO periodice

Articolul 29

Executarea licitațiilor pentru operațiunile de reglaj fin și operațiunile structurale fără un calendar al licitațiilor

1. Operațiunile de reglaj fin nu sunt efectuate în conformitate cu un calendar prestabilit. BCE poate decide desfășurarea operațiunilor de reglaj fin în orice zi lucrătoare pentru Eurosistem. La aceste operațiuni participă numai BCN în care ziua tranzacției, ziua decontării și ziua rambursării sunt zile lucrătoare pentru BCN.

2. Operațiunile structurale executate prin licitații standard nu sunt efectuate în conformitate cu un calendar prestabilit. Acestea se desfășoară în mod obișnuit și se decontează în zilele care sunt zile lucrătoare pentru BCN în toate statele membre a căror monedă este euro.

Secțiunea 2

Etape operaționale în cadrul licitațiilor

Subsecțiunea 1

Anunțarea licitațiilor

Articolul 30

Anunțarea licitațiilor standard și rapide

1. Licitațiile standard sunt anunțate de BCE în mod public în prealabil prin intermediul rețelelor de informare și al website-ului BCE. În plus, BCN pot anunța licitații standard prin intermediul rețelelor naționale de informare și în mod direct către contrapărți, dacă se consideră necesar.

2. Licitațiile rapide pot anunțate de BCE în mod public în prealabil prin intermediul rețelelor de informare și al website-ului BCE. În licitațiile rapide care sunt anunțate în mod public în prealabil, BCN poate contacta în mod direct contrapărțile selectate, dacă se consideră necesar. În cazul licitațiilor rapide care nu se anunță public în prealabil, contrapărțile selectate sunt contactate în mod direct de BCN.

3. Anunțarea licitației reprezintă o invitație către contrapărți pentru a depune de oferte, care produc efecte din punct de vedere juridic. Anunțarea nu reprezintă o ofertă a BCE sau a BCN.

4. Informațiile care trebuie incluse în anunțul public al unei licitații sunt stabilite în anexa II.

5. BCE poate lua orice măsuri pe care le consideră corespunzătoare pentru a corecta orice eroare în anunțarea licitațiilor, inclusiv anularea sau întreruperea unei licitații în curs.

Subsecțiunea 2

Pregătirea și depunerea ofertelor de către contrapărți

Articolul 31

Forma și locul de depunere a ofertelor

1. Ofertele trebuie depuse la BCN de origine a unei contrapărți. Ofertele unei instituții pot fi depuse la BCN de origine numai de o singură unitate din fiecare stat membru a cărui monedă este euro în care instituția își are sediul, respectiv fie sediul principal, fie o sucursală desemnată.

2. Contrapărțile depun oferte într-un format care urmează modelele oferite de BCN pentru operațiunea relevantă.

Articolul 32

Depunerea ofertelor

1. În cazul licitațiilor la rată fixă, contrapărțile precizează în ofertele lor suma pe care doresc să o tranzacționeze cu BCN.

2. În cazul licitațiilor la rată fixă având ca obiect operațiuni de swap valutar, contrapărțile precizează suma determinată de monedă străină pe care doresc să vândă și să o răscumpere sau să o cumpere și să o revândă în condițiile respective.

3. În licitațiile la rată variabilă, contrapărțile pot prezenta oferte pentru maxim zece rate ale dobânzilor, prețuri sau puncte swap diferite. În circumstanțe excepționale, Eurosistemul poate impune o limită a numărului de oferte care pot fi prezentate de fiecare contraparte. În fiecare ofertă, contrapărțile precizează valoarea pe care doresc să o tranzacționeze și rata dobânzii, prețul sau punctul swap relevant. O ofertă pentru o rată a dobânzii sau un punct swap este exprimată ca multiplu de 0,01 puncte procentuale. O ofertă pentru un preț este exprimată ca multiplu de 0,001 puncte procentuale.

4. În cazul licitațiilor la rată variabilă având ca obiect operațiuni de swap valutar, contrapărțile precizează suma determinată de monedă străină și punctele swap la care intenționează să efectueze tranzacții.

5. În cazul licitațiilor la rată variabilă având ca obiect operațiuni de swap valutar, punctele swap sunt determinate în conformitate cu convențiile standard de pe piață, iar ofertele trebuie exprimate ca multiplu de 0,01 puncte swap.

6. În ceea ce privește emisiunea de certificate de creanță ale BCE, BCE poate decide ca ofertele să fie exprimate sub formă de prețuri și nu ca o rată a dobânzii. În aceste cazuri, prețurile sunt indicate sub formă de procent cu trei zecimale din valoarea nominală.

Articolul 33

Valori minime și maxime ale ofertelor

1. Pentru MRO, valoarea minimă a ofertei este 1 000 000 EUR. Ofertele care depășesc această valoare sunt exprimate ca multiplu de 100 000 EUR. Valoarea minimă a ofertei se aplică pentru fiecare nivel individual al ratei dobânzii.

2. Pentru LTRO, fiecare BCN stabilește o valoare minimă a ofertei cuprinsă între 10 000 EUR și 1 000 000 EUR. Ofertele care depășesc valoarea minimă a ofertei sunt exprimate ca multiplu de 10 000 EUR. Valoarea minimă a ofertei se aplică pentru fiecare nivel individual al ratei dobânzii.

3. Pentru operațiunile de reglaj fin și operațiunile structurale, valoarea minimă a ofertei este 1 000 000 EUR. Ofertele care depășesc această valoare sunt exprimate ca multiplu de 100 000 EUR. Valoarea minimă a ofertei se aplică pentru fiecare nivel individual al ratei dobânzii, prețului sau punctelor swap, în funcție de tipul specific de tranzacție.

4. BCE poate impune o valoare maximă a ofertei, care este cea mai mare ofertă acceptabilă din partea unei contrapărți individuale, pentru a preveni ofertele disproporționat de mari. În cazul în care este impusă, BCE include detalii privind această valoare maximă a ofertei în anunțul public al licitației.

Articolul 34

Rata minimă și maximă a ofertelor

1. În licitațiile la rată variabilă de furnizare de lichiditate, BCE poate impune o rată minimă a ofertei, care este o limită inferioară a ratei dobânzii la care contrapărțile pot prezenta oferte.

2. În licitațiile la rată variabilă de absorbție de lichiditate, BCE poate impune o rată maximă a ofertei, care este o limită superioară a ratei dobânzii la care contrapărțile pot prezenta oferte.

Articolul 35

Termenul de depunere a ofertelor

1. Contrapărțile își pot revoca ofertele în orice moment până la termenul de depunere a ofertelor.

2. Ofertele depuse după termenul-limită nu sunt luate în considerare și sunt tratate drept neeligibile.

3. BCN de origine stabilește dacă o contraparte a respectat termenul de depunere a ofertelor.

Articolul 36

Respingerea ofertelor

1. O BCN respinge:

2. O BCN poate respinge oferte care sunt incomplete sau nu urmează modelul corespunzător.

3. În cazul în care BCN de origine decide să respingă o ofertă, aceasta informează contrapartea cu privire la această decizie înainte de alocarea licitației.

Subsecțiunea 3

Alocarea în cadrul licitației

Articolul 37

Alocarea în licitațiile la rată fixă de furnizare de lichiditate și de absorbție de lichiditate

1. Într-o licitație la rată fixă, ofertele contrapărților sunt alocate în modul următor:

2. BCE poate decide să aloce:

Articolul 38

Alocarea în licitațiile la rată variabilă de furnizare de lichiditate în euro

1. Într-o licitație la rată variabilă de furnizare de lichiditate în euro, ofertele contrapărților sunt alocate în modul următor:

2. BCE poate decide să aloce o sumă minimă fiecărui ofertant câștigător.

Articolul 39

Alocarea în licitațiile la rată variabilă de absorbție de lichiditate în euro

1. Într-o licitație la rată variabilă de absorbție de lichiditate în euro, utilizată pentru emisiunea de certificate de creanță ale BCE și atragerea de depozite la termen, ofertele contrapărților sunt alocate în mod următor:

2. BCE poate decide să aloce o sumă minimă fiecărui ofertant câștigător.

Articolul 40

Alocarea în cadrul licitațiilor la rată variabilă de furnizare de lichiditate având ca obiect operațiuni de swap valutar

1. Într-o licitație la rată variabilă de furnizare de lichiditate având ca obiect operațiuni de swap valutar, ofertele contrapărților sunt alocate în modul următor:

2. BCE poate decide să aloce o sumă minimă fiecărui ofertant câștigător.

Articolul 41

Alocarea în cadrul licitațiilor la rată variabilă de absorbție de lichiditate având ca obiect operațiuni de swap valutar

1. Într-o licitație la rată variabilă de absorbție de lichiditate având ca obiect operațiuni de swap valutar, ofertele contrapărților sunt alocate în modul următor:

2. BCE poate decide să aloce o sumă minimă fiecărui ofertant câștigător.

Articolul 42

Tip de licitație pentru licitațiile la rată variabilă

Pentru licitațiile la rată variabilă, Eurosistemul poate aplica fie proceduri de licitație bazate pe metoda ratei uniforme (licitație de tip neerlandez), fie proceduri de licitație bazate pe metoda ratei multiple (licitație de tip american).

Subsecțiunea 4

Anunțarea rezultatelor licitațiilor

Articolul 43

Anunțarea rezultatelor licitațiilor

1. BCE anunță în mod public decizia sa de alocare a licitației având în vedere rezultatele licitației, prin intermediul rețelelor de informare și pe website-ul BCE. În plus, BCN pot anunța decizia BCE de alocare a licitației prin intermediul rețelelor naționale de informare și în mod direct către contrapărți, dacă se consideră necesar.

2. Informațiile care trebuie incluse în anunțul public privind rezultatele licitației sunt stabilite în anexa IV.

3. Dacă alocarea licitației conține informații eronate cu privire la oricare dintre informațiile cuprinse în anunțul public al rezultatului licitației menționat la alineatul (1), BCE poate lua orice măsură considerată potrivită pentru a corecta astfel de informații eronate.

4. După anunțul public al deciziei BCE de alocare a licitației referitor la rezultatele licitației, astfel cum este menționat la alineatul (1), BCN certifică în mod direct contrapărților rezultatele individuale ale alocării, fiecare contraparte primind o confirmare individuală și sigură a reușitei acesteia în licitație și suma exactă alocată acesteia.

Secțiunea 3

Proceduri bilaterale pentru operațiunile de piață monetară din Eurosistem

Articolul 44

Prezentare generală a procedurilor bilaterale

1. Eurosistemul poate executa oricare din următoarele operațiuni de piață monetară prin intermediul procedurilor bilaterale:

2. Procedurile bilaterale, în funcție de tranzacția specifică, pot fi executate prin intermediul contactului direct cu contrapărțile, astfel cum se stabilește la articolul 45, sau prin intermediul burselor de valori și al agenților de piață, astfel cum se stabilește la articolul 46.

Articolul 45

Proceduri bilaterale executate prin intermediul contactului direct cu contrapărțile

1. Procedurile bilaterale pentru operațiunile de reglaj fin și operațiunile structurale desfășurate prin intermediul tranzacțiilor simple pot fi executate prin intermediul unui contact direct cu contrapărțile.

2. BCN contactează direct una sau mai multe instituții selectate în conformitate cu criteriile de eligibilitate stabilite la articolul 57. BCN urmează instrucțiunile BCE în luarea deciziei de a efectua o tranzacție cu aceste instituții.

3. Fără a aduce atingere alineatului (2), Consiliul guvernatorilor BCE poate decide că, în circumstanțe excepționale, BCE sau una sau mai multe BCN, acționând în calitate de agenți operativi ai BCE, desfășoară operațiuni de reglaj fin sau operațiuni structurale prin intermediul tranzacțiilor simple executate prin proceduri bilaterale. În acest caz, procedurile pentru astfel de operațiuni sunt adaptate în consecință. BCE decide dacă să efectueze o tranzacție cu instituțiile contactate.

Articolul 46

Proceduri bilaterale executate prin intermediul burselor de valori și al agenților de piață

1. Fără a aduce atingere articolului 45, procedurile bilaterale pentru operațiunile structurale desfășurate prin intermediul tranzacțiilor simple pot fi executate prin intermediul burselor de valori și al agenților de piață.

2. Sfera contrapărților nu este limitată, astfel cum se prevede la articolul 57.

3. Procedurile sunt adaptate la convențiile de piață pentru instrumentele de natura datoriei tranzacționate.

Articolul 47

Anunțarea operațiunilor executate prin intermediul procedurilor bilaterale

1. Operațiunile de reglaj fin sau operațiunile structurale desfășurate prin tranzacții simple executate prin intermediul procedurilor bilaterale nu sunt anunțate public în prealabil, cu excepția cazului în care BCE decide altfel.

2. BCE poate decide să nu anunțe public rezultatele acestor proceduri bilaterale.

Articolul 48

Zile de desfășurare a procedurilor bilaterale

1. BCE poate decide să desfășoare proceduri bilaterale pentru operațiunile de reglaj fin în orice zi lucrătoare pentru Eurosistem. La aceste operațiuni pot participa numai BCN în care ziua tranzacției, ziua decontării și ziua rambursării sunt zile lucrătoare pentru BCN.

2. Procedurile bilaterale pentru operațiuni structurale desfășurate prin intermediul tranzacțiilor simple se execută și se decontează în mod obișnuit în zilele care sunt zile lucrătoare pentru BCN în toate statele membre a căror monedă este euro.

CAPITOLUL 2

Proceduri de decontare pentru operațiunile de politică monetară din Eurosistem

Articolul 49

Prezentare generală a procedurilor de decontare

1. Ordinele de plată legate de participarea la operațiunile de piață monetară sau de utilizarea facilităților permanente se decontează în conturile contrapărților deschise la o BCN sau în conturile unei bănci de decontare care participă la TARGET2.

2. Ordinele de plată legate de participarea la operațiunile de piață monetară de furnizare de lichiditate sau de utilizarea facilității de creditare marginală sunt decontate numai în momentul transferului final al activelor eligibile drept colateral al operațiunii sau ulterior acestui moment. În acest scop, contrapărțile:

Articolul 50

Decontarea operațiunilor de piață monetară

1. Eurosistemul depune eforturi să deconteze tranzacțiile aferente operațiunilor sale de piață monetară în mod simultan în toate statele membre a căror monedă este euro și cu toate contrapărțile care au furnizat suficiente active eligibile drept colateral. Cu toate acestea, din cauza constrângerilor de ordin operațional și a caracteristicilor tehnice (de exemplu, ale SSS), momentul exact din zi al decontării operațiunilor de piață monetară poate fi diferit în statele membre a căror monedă este euro.

2. Datele orientative de decontare sunt rezumate în tabelul 8.

Tabelul 8

Date orientative de decontare a operațiunilor de piață monetară din Eurosistem (16)

Articolul 51

Decontarea operațiunilor de piață monetară executate prin intermediul licitațiilor standard

1. Eurosistemul depune eforturi să deconteze operațiunile de piață monetară executate prin intermediul licitațiilor standard, în prima zi care urmează zilei tranzacției în care TARGET2 și toate SSS relevante sunt deschise.

2. Datele de decontare pentru MRO și LTRO periodice sunt specificate în prealabil în calendarul orientativ pentru licitațiile periodice din Eurosistem. Dacă data uzuală de decontare coincide cu o zi bancară nelucrătoare, BCE poate decide să aplice o dată de decontare diferită, cu opțiunea de decontare în aceeași zi. Eurosistemul depune eforturi pentru a asigura că momentul decontării MRO și al LTRO periodice coincide cu momentul rambursării unei operațiuni anterioare cu scadența corespunzătoare.

3. Emisiunea de certificate de creanță ale BCE este decontată în a doua zi următoare zilei tranzacției și în care TARGET2 și toate SSS relevante sunt deschise.

Articolul 52

Decontarea operațiunilor de piață monetară desfășurate prin intermediul licitațiilor rapide sau al procedurilor bilaterale

1. Eurosistemul depune eforturi să deconteze în ziua tranzacției operațiunile de piață monetară executate prin intermediul licitațiilor rapide și al procedurilor bilaterale. Pot fi aplicate alte date de decontare, în special în cazul tranzacțiilor simple și al operațiunilor de swap valutar.

2. Operațiunile de reglaj fin și operațiunile structurale desfășurate prin tranzacții simple executate prin intermediul procedurilor bilaterale sunt decontate în mod descentralizat prin intermediul BCN.

Articolul 53

Dispoziții suplimentare privind decontarea și procedurile de la închiderea zilei

1. Fără a aduce atingere cerințelor prevăzute în prezentul capitol, pot fi stabilite dispoziții suplimentare privind decontarea în reglementările sau contractele aplicate de BCN sau BCE pentru respectivul mijloc de politică monetară.

2. Procedurile de la închiderea zilei sunt menționate în documentele referitoare la cadrul TARGET2.

Articolul 54

Rezerve constituite și rezerve excedentare

1. În conformitate cu articolul 6 alineatul (1) din Regulamentul (CE) nr. 1745/2003 (BCE/2003/9), contul de decontare al unei contrapărți deschis la o BCN poate fi utilizat drept cont de rezerve minime obligatorii. Rezervele constituite în conturile de decontare pot fi folosite pentru decontări efectuate pe parcursul zilei. Rezervele constituite zilnice ale unei contrapărți se calculează ca soldul contului de rezerve minime obligatorii la închiderea zilei. În sensul prezentului articol, „cont de rezerve minime obligatorii” are sensul definit în Regulamentul (CE) nr. 1745/2003 (BCE/2003/9).

2. Deținerile de rezerve care depășesc rezervele minime obligatorii în temeiul Regulamentului (CE) nr. 2531/98 și al Regulamentului (CE) nr. 1745/2003 (BCE/2003/9) sunt remunerate la 0 % sau la rata dobânzii pentru facilitatea de depozit, fiind aleasă cea mai mică dintre cele două.

PARTEA A TREIA

CONTRAPĂRȚI ELIGIBILE

Articolul 55

Criterii de eligibilitate pentru participarea la operațiunile de politică monetară din Eurosistem

În ceea ce privește operațiunile de politică monetară din Eurosistem, sub rezerva articolului 57, Eurosistemul permite doar participarea instituțiilor care îndeplinesc următoarele criterii:

Articolul 56

Accesul la operațiunile de piață monetară executate prin intermediul licitațiilor standard și la facilitățile permanente

1. Instituțiile care îndeplinesc criteriile de eligibilitate de la articolul 55 au acces la oricare din următoarele operațiuni de politică monetară din Eurosistem:

2. Accesul la facilitățile permanente sau la operațiunile de piață monetară executate prin intermediul licitațiilor standard este acordat numai instituțiilor care îndeplinesc criteriile de eligibilitate de la articolul 55 prin BCN de origine a acestora.

3. Atunci când o instituție care îndeplinește criteriile de eligibilitate de la articolul 55 are unități (de exemplu, sediu central sau sucursale) în mai multe state membre a căror monedă este euro, fiecare unitate care îndeplinește criteriile de eligibilitate de la articolul 55 poate avea acces la facilități permanente sau la operațiuni de piață monetară executate prin licitații standard prin intermediul BCN de origine a acesteia.

4. Ofertele pentru operațiunile de piață monetară executate prin intermediul licitațiilor standard și pentru recursul la facilitățile permanente sunt depuse de o singură unitate din fiecare stat membru a cărui monedă este euro, respectiv fie de sediul central, fie de o sucursală desemnată.

Articolul 57

Selectarea contrapărților pentru accesul la operațiunile de piață monetară executate prin intermediul licitațiilor rapide sau al procedurilor bilaterale

1. Pentru operațiunile de piață monetară executate prin intermediul licitațiilor rapide sau al procedurilor bilaterale, contrapărțile sunt selectate în conformitate cu alineatele (2)-(4).

2. Pentru operațiunile structurale desfășurate prin intermediul tranzacțiilor simple care sunt executate prin proceduri bilaterale, nu există restricții privind sfera contrapărților. Pentru operațiunile structurale desfășurate prin tranzacții simple executate prin intermediul licitațiilor rapide, se aplică criteriile de eligibilitate stabilite la articolul 57 alineatul (3) litera (b).

3. Pentru operațiunile de reglaj fin care sunt executate prin intermediul procedurilor rapide sau al procedurilor bilaterale, contrapărțile sunt selectate după cum urmează:

4. În cazul în care Consiliul guvernatorilor BCE, în conformitate cu articolul 45 alineatul (3), decide că BCE desfășoară, direct sau prin intermediul uneia sau mai multor BCN, operațiuni de reglaj fin executate prin intermediul procedurilor bilaterale, BCE își selectează contrapărțile în conformitate cu un sistem de rotație între contrapărțile eligibile să participe la licitații rapide și proceduri bilaterale.

5. Fără a aduce atingere alineatelor (1)-(4), operațiunile de piață monetară executate prin intermediul licitațiilor rapide sau al procedurilor bilaterale pot fi desfășurate și cu o sferă de contrapărți mai largă decât cea indicată la paragrafele (2)-(4), în cazul în care Consiliul guvernatorilor BCE decide astfel.

PARTEA A PATRA

ACTIVE ELIGIBILE

TITLUL I

PRINCIPII GENERALE

Articolul 58

Active eligibile și tehnici de colateralizare acceptate pentru operațiunile de creditare din Eurosistem

1. Eurosistemul aplică un cadru unic privind activele eligibile, comun tuturor operațiunilor de creditare din Eurosistem, astfel cum se stabilește în prezenta orientare.

2. Pentru a participa la operațiunile de creditare din Eurosistem, contrapărțile furnizează Eurosistemului active care sunt eligibile drept colateral pentru aceste operațiuni. Deoarece operațiunile de creditare din Eurosistem includ credit pe parcursul zilei, colateralul furnizat de contrapărți pentru creditul pe parcursul zilei respectă și criteriile de eligibilitate stabilite în prezenta orientare, astfel cum se stabilește în Orientarea BCE/2012/27.

3. Contrapărțile furnizează active eligibile prin:

în ambele cazuri în conformitate cu reglementările sau contractele naționale stabilite și documentate de BCN de origine.

4. Atunci când contrapărțile furnizează active eligibile drept colateral, BCN de origine poate impune afectarea (earmarking) sau cumularea (pooling) activelor eligibile, în funcție de sistemul de gestionare a colateralului pe care îl utilizează.

5. Nu se face distincție între activele tranzacționabile și cele netranzacționabile în ceea ce privește calitatea activelor și eligibilitatea acestora pentru diferitele tipuri de operațiuni de creditare din Eurosistem.

6. Fără a aduce atingere obligației de la alineatul (2) conform căreia contrapărțile furnizează Eurosistemului active care sunt eligibile drept colateral, Eurosistemul, la cerere, poate oferi consultanță contrapărților cu privire la eligibilitatea activelor tranzacționabile, dacă acestea au fost deja emise, sau cu privire la eligibilitatea activelor netranzacționabile, atunci când acestea au fost solicitate pentru a fi depuse. Eurosistemul nu furnizează consultanță înainte de apariția acestor situații.

Articolul 59

Aspecte generale ale mecanismului de evaluare a creditului din Eurosistem pentru activele eligibile

1. Ca unul dintre criteriile de eligibilitate, activele ar trebui să îndeplinească standardele înalte de creditare prevăzute în mecanismul de evaluare a creditului din Eurosistem (Eurosystem credit assessment framework) (ECAF).

2. ECAF stabilește procedurile, regulile și tehnicile necesare pentru a asigura menținerea cerinței din Eurosistem privind standardele înalte de creditare pentru activele eligibile și respectarea de activele eligibile a cerințelor privind calitatea creditului aplicabile în Eurosistem.

3. În sensul ECAF, Eurosistemul definește cerințele privind calitatea creditului sub forma nivelurilor de calitate a creditului prin stabilirea unor valori prag pentru probabilitatea de neîndeplinire a obligațiilor (probability of default) (PD) pe o perioadă de un an, după cum urmează.

Eurosistemul consideră, cu condiția unei examinări periodice, o probabilitate maximă de neîndeplinire a obligațiilor pe o perioadă de un an de 0,10 % ca fiind echivalentă cerinței de calitate a creditului corespunzătoare nivelului 2 de calitate a creditului, iar o probabilitate maximă de neîndeplinire a obligațiilor pe o perioadă de un an de 0,40 % ca fiind echivalentă cerinței de calitate a creditului corespunzătoare nivelului 3 de calitate a creditului.

4. Eurosistemul publică informații privind nivelurile de calitate a creditului pe website-ul BCE sub forma grilei armonizate de evaluare din Eurosistem, incluzând punerea în corespondență a nivelurilor de calitate a creditului cu evaluările creditului furnizate de instituțiile externe de evaluare a creditului (external credit assessment institutions) (ECAI) și de instrumentele de rating (IR) (rating tools) ale terților furnizori acceptate.

5. La evaluarea cerințelor privind calitatea creditului, Eurosistemul ia în considerare informațiile privind evaluarea creditului furnizate de sistemele de evaluare a creditului care pot proveni de la una dintre următoarele patru surse prevăzute în titlul V din partea a patra.

6. Ca parte a evaluării sale privind standardul de creditare al unui anumit activ, Eurosistemul poate lua în considerare criterii și caracteristici instituționale care asigură o protecție similară titularului activului, precum garanțiile. Eurosistemul își rezervă dreptul de a stabili dacă o emisiune, un emitent, un debitor sau un garant îndeplinește cerințele privind calitatea creditului aplicabile în Eurosistem pe baza oricăror informații pe care le consideră relevante pentru a asigura protecția corespunzătoare împotriva riscurilor a Eurosistemului.

7. ECAF respectă definiția „neîndeplinirii obligațiilor” (default) stabilită în Directiva 2013/36/UE și Regulamentul (UE) nr. 575/2013.

TITLUL II

CRITERII DE ELIGIBILITATE ȘI CERINȚE PRIVIND CALITATEA CREDITULUI PENTRU ACTIVELE TRANZACȚIONABILE

CAPITOLUL 1

Criterii de eligibilitate pentru activele tranzacționabile

Articolul 60

Criterii de eligibilitate pentru toate tipurile de active tranzacționabile

Pentru a fi eligibile drept colateral pentru operațiunile de creditare din Eurosistem, activele tranzacționabile sunt instrumente de natura datoriei care îndeplinesc criteriile de eligibilitate stabilite în secțiunea 1, cu excepția cazului anumitor tipuri specifice de active tranzacționabile, astfel cum se prevede în secțiunea 2.

Articolul 61

Lista activelor tranzacționabile eligibile și norme de raportare

1. BCE publică o listă actualizată a activelor tranzacționabile eligibile pe website-ul acesteia, în conformitate cu metodologiile indicate pe website-ul respectiv, și o actualizează în fiecare zi lucrătoare. Activele evaluate în conformitate cu articolul 87 alineatul (3) nu se publică în această listă de active tranzacționabile eligibile.

2. De regulă, BCN care raportează un anumit activ tranzacționabil către BCE este BCN a țării în care activul tranzacționabil este admis la tranzacționare.

Secțiunea 1

Criterii generale de eligibilitate pentru activele tranzacționabile

Articolul 62

Suma principală a activelor tranzacționabile

1. Pentru a fi eligibile, până la răscumpărarea finală, instrumentele de natura datoriei au:

2. Instrumentele de natura datoriei cu un principal legat de un singur indice al inflației din zona euro la un moment dat sunt, de asemenea, acceptabile dacă structura cuponului este cea definită la articolul 63 alineatul (1) litera (b) punctul (i) a patra liniuță și este legat de același indice al inflației.

3. Activele cu warante sau alte drepturi similare atașate nu sunt eligibile.

Articolul 63

Structuri de cupoane acceptabile pentru activele tranzacționabile

1. Pentru a fi eligibile, instrumentele de natura datoriei au una din următoarele structuri de cupoane până la răscumpărarea finală:

f (limită inferioară), c (limită superioară), l (efect de levier/reducere a efectului de levier) și x (marjă) sunt, dacă sunt prezente, numere care sunt predefinite la emisiune sau care se pot schimba în timp numai în conformitate cu un traseu predefinit la emisiune, unde f și c sunt mai mari sau egale cu zero, iar l este mai mare ca zero pe întreaga durată de viață a activului. Pentru cupoanele variabile cu un indice al inflației ca rată de referință, l este egal cu unu.

cupon variabil, care nu determină un flux de numerar negativ și care are următoarea structură: rata cuponului = (rata de referință * l) ± x, cu f ≤ rata cuponului ≤ c, unde:

2. Instrumentele de natura datoriei cu cupon variabil, menționate la alineatul (1) litera (b), sunt considerate neeligibile dacă, la orice moment care urmează aplicării formulei ratei cuponului, rata cuponului rezultă într-o valoare negativă.

3. Orice structură a cuponului care nu respectă alineatele (1) și (2) nu este eligibilă, inclusiv în cazurile în care numai o parte a structurii de remunerare, precum o primă, este neconformă.

4. În sensul prezentului articol, în cazul în care cuponul este multi-step fix sau variabil, evaluarea structurii relevante a cuponului se bazează pe întreaga durată de viață a activului, pe baza unei perspective atât prospective, cât și retrospective.

5. Structurile acceptabile ale cupoanelor nu au opțiuni care depind de emitent, în sensul că, pe întreaga durată de viață a activului, pe baza unei perspective prospective și retrospective, modificările structurii cuponului care depind de o decizie a emitentului nu sunt acceptabile.

Articolul 64

Nesubordonarea în ceea ce privește activele tranzacționabile

Instrumentele de natura datoriei eligibile nu generează drepturi asupra principalului și/sau dobânzii care să fie subordonate drepturilor deținătorilor de alte instrumente de natura datoriei emise de același emitent.

Articolul 65

Moneda de exprimare a activelor tranzacționabile

Pentru a fi eligibile, instrumentele de natura datoriei sunt exprimate în euro sau într-una din fostele monede ale statelor membre a căror monedă este euro.

Articolul 66

Locul emisiunii activelor tranzacționabile

1. Sub rezerva alineatului (2), pentru a fi eligibile, instrumentele de natura datoriei sunt emise în SEE cu o bancă centrală sau un SSS care a fost evaluat pozitiv în conformitate cu Cadrul pentru evaluarea utilizatorilor în Eurosistem.

2. În ceea ce privește instrumentele de natura datoriei emise sau garantate de o societate nefinanciară pentru care nu a fost furnizată o evaluare a calității creditului de către un sistem ECAI acceptat pentru emisiune, emitent sau garant, locul emisiunii trebuie să fie în cadrul zonei euro.

3. Instrumentele internaționale de natura datoriei emise prin intermediul DCIVM Euroclear Bank și Clearstream Banking Luxemburg respectă următoarele criterii, după caz.

Instrumentele internaționale de natura datoriei globale la purtător sunt emise sub forma certificatelor globale noi (New Global Notes) (NGNs) și sunt depozitate la un depozitar comun care este un DCIVM sau DCVM care a fost evaluat pozitiv în conformitate cu Cadrul pentru evaluarea utilizatorilor în Eurosistem. Prin derogare, acest lucru nu este aplicabil instrumentelor internaționale de natura datoriei globale la purtător emise sub forma de certificate globale clasice înainte de 1 ianuarie 2007 și emisiunilor fungibile continue de astfel de certificate emise în baza aceluiași ISIN, indiferent de data emisiunii continue.

Instrumentele internaționale de natura datoriei sub formă de titlu individual nu sunt eligibile, cu excepția celor emise sub formă de titlu individual înainte de 1 octombrie 2010.

Articolul 67

Proceduri de decontare pentru activele tranzacționabile

1. Pentru a fi eligibile, instrumentele de natura datoriei sunt transferabile în formă dematerializată prin înregistrare în cont și sunt deținute și decontate în statele membre a căror monedă este euro printr-un cont deschis la o BCN sau un SSS care a fost evaluat pozitiv în conformitate cu Cadrul pentru evaluarea utilizatorilor în Eurosistem, astfel încât înregistrarea și executarea colateralului sunt guvernate de legislația unui stat membru a cărui monedă este euro.

2. În cazul în care DCVM/SSS în care este emis activul și DCVM/SSS unde este deținut activul nu sunt identice, în scopuri de eligibilitate, cele două trebuie conectate printr-o legătură eligibilă evaluată pozitiv în baza Cadrului pentru evaluarea utilizatorilor în Eurosistem, în conformitate cu articolul 150.

Articolul 68

Piețe acceptate pentru activele tranzacționabile

1. Pentru a fi eligibile, instrumentele de natura datoriei sunt cele admise la tranzacționare pe o piață reglementată, astfel cum este definită în Directiva 2014/65/UE a Parlamentului European și a Consiliului (17), sau admise la tranzacționare pe anumite piețe nereglementate acceptate.

2. BCE publică lista de piețe nereglementate acceptate pe website-ul acesteia și o actualizează cel puțin anual.

3. Evaluarea piețelor nereglementate de către Eurosistem se bazează pe principiile siguranței, transparenței și accesibilității, după cum urmează:

4. Procesul de selecție pentru piețele nereglementate este definit în mod exclusiv în sensul îndeplinirii funcției de gestionare a colateralului în Eurosistem și nu ar trebui considerat o evaluare de către Eurosistem a calității intrinseci a oricărei piețe.

Articolul 69

Tipul de emitent sau garant pentru activele tranzacționabile

1. Pentru a fi eligibile, instrumentele de natura datoriei sunt emise sau garantate de bănci centrale ale statelor membre, entități din sectorul public, agenții, instituții de credit, societăți financiare altele decât instituții de credit, societăți nefinanciare, bănci de dezvoltare multilaterală sau organizații internaționale.

2. În plus față de băncile și organizațiile identificate la articolul 117 alineatul (2) și articolul 118 din Regulamentul (UE) nr. 575/2013, Eurosistemul poate recunoaște orice entitate ca bancă de dezvoltare multilaterală sau ca organizație internațională în sensul prezentei orientări pe baza unei evaluări referitoare la toate criteriile următoare:

Articolul 70

Locul de stabilire al emitentului sau garantului

1. Pentru a fi eligibile, instrumentele de natura datoriei sunt emise de un emitent cu sediul în SEE sau într-o țară G10 din afara SEE, sub rezerva excepțiilor din alineatele (3)-(6).

2. Pentru a fi eligibili, garanții instrumentelor de natura datoriei își au sediul în SEE, cu excepția cazului în care nu este necesară o garanție pentru a stabili cerințele privind calitatea creditului pentru un anumit instrument de natura datoriei, sub rezerva excepțiilor prevăzute la alineatele (3) și (4). Posibilitatea de a utiliza un rating ECAI privind garantul pentru a stabili cerințele relevante de calitate a creditului pentru anumite instrumente de natura datoriei este stabilită la articolul 84.

3. Pentru instrumentele de natura datoriei emise sau garantate de societăți nefinanciare pentru care, pentru emisiune, emitent sau garant, nu există o evaluare a calității creditului din partea unui sistem ECAI acceptat, emitentul sau garantul își are sediul într-un stat membru a cărui monedă este euro.

4. Pentru instrumentele de natura datoriei emise sau garantate de bănci de dezvoltare multilaterală sau organizații internaționale, acest criteriu privind locul de stabilire nu este aplicabil și acestea sunt eligibile indiferent de locul de stabilire al acestora.

5. Pentru titlurile garantate cu active, emitentul trebuie își aibă sediul în SEE, în conformitate cu articolul 74.

6. Instrumentele de natura datoriei emise de emitenți cu sediul în țări G10 din afara SEE sunt considerate eligibile numai dacă Eurosistemul stabilește într-o manieră satisfăcătoare că drepturile sale vor fi protejate în mod corespunzător în temeiul legislației țării G10 din afara SEE. În acest scop, se prezintă BCN relevante o evaluare juridică, acceptabilă pentru Eurosistem atât în ceea ce privește forma, cât și fondul, înainte ca instrumentele de natura datoriei relevante să poate fi considerate eligibile.

Articolul 71

Cerințe privind calitatea creditului pentru activele tranzacționabile

Pentru a fi eligibile, instrumentele de natura datoriei îndeplinesc cerințele privind calitatea creditului prevăzute în capitolul 2, cu excepția cazului în care există dispoziții contrare.

Secțiunea 2

Criterii de eligibilitate specifice pentru anumite tipuri de active tranzacționabile

Subsecțiunea 1

Criterii de eligibilitate specifice pentru titlurile garantate cu active

Articolul 72

Criterii de eligibilitate pentru titlurile garantate cu active

Pentru a fi eligibile pentru operațiunile de creditare din Eurosistem, titlurile garantate cu active respectă criteriile generale de eligibilitate legate de toate tipurile de active tranzacționabile stabilite în secțiunea 1, cu excepția cerințelor prevăzute la articolul 62 referitoare la principal, și, în plus, criteriile de eligibilitate specifice stabilite în prezenta subsecțiune.

Articolul 73

Omogenitatea și compoziția activelor generatoare de fluxuri de numerar

1. Pentru ca titlurile garantate cu active să fie eligibile, toate activele generatoare de fluxuri de numerar care garantează titlurile garantate cu active sunt omogene, respectiv este posibilă raportarea acestora în conformitate cu unul din modelele existente la nivel de credit, acestea încadrându-se într-una din următoarele categorii:

2. Eurosistemul poate considera un titlu garantat cu active ca nefiind omogen în urma evaluării datelor prezentate de o contraparte.

3. Titlurile garantate cu active nu includ active generatoare de fluxuri de numerar inițiate direct de SPV emitent al titlurilor garantate cu active.

4. Activele generatoare de fluxuri de numerar nu sunt constituite, integral sau parțial, în mod efectiv sau potențial, din tranșe de alte titluri garantate cu active. Acest criteriu nu exclude titlurile garantate cu active în cazul în care structura de emisiune include două SPV și criteriul de „vânzare reală” este respectat cu privire la acele SPV, astfel încât instrumentele de natura datoriei emise de al doilea SPV sunt direct sau indirect garantate de către portofoliul de active inițial și toate fluxurile de numerar de la activele generatoare de fluxuri de numerar sunt transferate de la primul SPV la cel de-al doilea.

5. Activele generatoare de numerar nu sunt constituite, integral sau parțial, în mod efectiv sau potențial, din valori mobiliare asociate unui risc de credit (credit-linked notes), swapuri sau alte instrumente financiare derivate, valori mobiliare sintetice sau creanțe similare. Această restricție nu implică swapurile utilizate doar în scopuri de acoperire împotriva riscului în operațiunile cu titluri garantate cu active.

6. Fără a aduce atingere criteriilor de eligibilitate din prezenta subsecțiune, activele generatoare de fluxuri de numerar care garantează titluri garantate cu ipoteci comerciale nu conțin credite care, la orice moment, sunt structurate, sindicalizate sau cu efect de levier. În sensul acestui criteriu, „credit structurat” înseamnă o structură care implică tranșe subordonate, „credit sindicalizat” înseamnă un credit acordat de un grup de creditori reuniți într-un sindicat și „credit cu efect de levier” înseamnă un credit furnizat unei societăți care are deja un grad considerabil de îndatorare, precum finanțarea unei răscumpărări sau a unei preluări, atunci când creditul este utilizat pentru achiziționarea participației la o societate care este totodată debitorul creditului.

7. În cazul în care activele generatoare de fluxuri de numerar care garantează titlurile garantate cu active cuprind creanțe de tip leasing cu leasinguri cu valoare reziduală, aceste titluri garantate cu active care se aflau pe lista de active eligibile la 1 mai 2015 își mențin eligibilitatea până la 31 august 2015.

Articolul 74

Restricții geografice privind titlurile garantate cu active și activele generatoare de fluxuri de numerar

1. Emitentul de titluri garantate cu active este un SPV cu sediul în SEE.

2. Activele generatoare de fluxuri de numerar sunt inițiate de un inițiator cu sediul social în SEE și vândute SPV de către inițiator sau de către un intermediar cu sediul social în SEE.

3. În sensul alineatului (2), un administrator fiduciar ipotecar (mortgage trustee) sau pentru creanțe (receivables trustee) este considerat un intermediar. Titlurile garantate cu active care se află pe lista activelor tranzacționabile eligibile la data de 1 mai 2015 și care nu respectă alineatul (2) în ceea ce privește sediul social al unui administrator fiduciar ipotecar sau pentru creanțe rămân eligibile până la data de 1 mai 2016, cu condiția respectării tuturor celorlalte criterii de eligibilitate aplicabile.

4. Debitorii și creditorii activelor generatoare de fluxuri de numerar își au sediul social sau, dacă sunt persoane fizice, sunt rezidenți în SEE. Orice valoare mobiliară aferentă este situată în SEE, iar legislația care guvernează activele generatoare de fluxuri de numerar este legislația unei țări SEE.

Articolul 75

Achiziția de active generatoare de fluxuri de numerar de către SPV

1. Achiziția de active generatoare de fluxuri de numerar de către SPV este guvernată de legislația unui stat membru.

2. Activele generatoare de fluxuri de numerar au fost dobândite de SPV de la inițiator sau de la un intermediar, astfel cum se prevede la articolul 74 alineatul (2), într-un mod considerat de Eurosistem drept o „vânzare reală” opozabilă terților și care nu mai poate fi atacată de inițiator și de creditorii acestuia, sau de intermediar și creditorii acestuia, inclusiv în caz de insolvabilitate a inițiatorului sau a intermediarului.

Articolul 76

Evaluarea mecanismelor de recuperare pentru titlurile garantate cu active

1. Titlurile garantate cu active sunt considerate eligibile doar dacă Eurosistemul a stabilit că drepturile acestuia vor fi protejate în mod corespunzător față de mecanismele de recuperare (clawback rules) considerate relevante de Eurosistem în baza dreptului statului SEE relevant. În acest scop, înainte ca titlurile garantate cu active să poată fi considerate eligibile, Eurosistemul poate solicita:

2. Mecanismele de recuperare, apreciate de Eurosistem ca fiind severe și, prin urmare, inacceptabile, includ:

În sensul acestui criteriu, vânzătorul poate fi inițiatorul sau intermediarul, după caz.

Articolul 77

Nesubordonarea tranșelor pentru titlurile garantate cu active

1. Numai tranșele sau subtranșele de titluri garantate cu active care nu sunt subordonate altei tranșe ale aceleiași emisiuni pe durata de viață a activului sunt considerate eligibile.

2. Se consideră că o tranșă sau subtranșă nu este subordonată altei tranșe sau subtranșe din aceeași emisiune dacă, în conformitate cu prioritatea plăților post-executare și, dacă este cazul, cu prioritatea plăților post-accelerare, astfel cum se prevede în prospectul de emisiune, niciunei alte tranșe sau subtranșe nu i se acordă prioritate față de această tranșă sau subtranșă în ceea ce privește primirea plății, adică a principalului și dobânzii, respectiva tranșă sau subtranșă fiind astfel ultima dintre diferitele tranșe sau subtranșe care suportă pierderile.

Articolul 78

Disponibilitatea datelor la nivel de credit pentru titlurile garantate cu active

1. În conformitate cu procedurile stabilite în anexa VIII, care include informații privind punctajul necesar al calității datelor, sunt puse la dispoziție date cuprinzătoare și standardizate la nivel de credit privind portofoliul de active generatoare de fluxuri de numerar care garantează titlurile garantate cu active. În evaluarea eligibilității, Eurosistemul ține cont de: (a) orice întrerupere a transmiterii datelor; și (b) cât de frecvent câmpurile individuale de date la nivel de credit nu conțin date relevante.

2. Fără a aduce atingere valorilor de notare necesare stabilite în anexa VIII în ceea ce privește datele la nivel de credit, Eurosistemul poate accepta drept colateral titlurile garantate cu active cu un punctaj mai mic decât valoarea de notare necesară (A1) după încheierea perioadei de tranziție relevante aplicabilă în conformitate cu anexa VIII, de la caz la caz și sub rezerva oferirii de explicații adecvate pentru neatingerea punctajului necesar. Pentru fiecare explicație adecvată, Eurosistemul specifică un nivel maxim de toleranță și un orizont de toleranță, astfel cum se detaliază pe website-ul BCE. Orizontul de toleranță indică perioada de timp în care trebuie îmbunătățită calitatea datelor pentru titlurile garantate cu active.

Articolul 79

Cereri de date pentru titlurile garantate cu active

Eurosistemul își rezervă dreptul de a cere oricărui terț pe care îl consideră relevant, precum emitentul, inițiatorul și/sau agentul intermediar, dar fără a se limita la aceștia, orice clarificare și/sau confirmare juridică pe care o consideră necesară pentru a evalua eligibilitatea titlurilor garantate cu active și cu privire la furnizarea datelor la nivel de credit. În cazul în care un terț nu respectă o anumită cerere, Eurosistemul poate decide să nu accepte titlurile garantate cu active drept colateral sau poate decide să suspende eligibilitatea acestuia.

Subsecțiunea 2

Criterii de eligibilitate specifice pentru obligațiunile garantate cu titluri garantate cu active

Articolul 80

Criterii de eligibilitate pentru obligațiunile garantate cu titluri garantate cu active

1. În cazul obligațiunilor garantate cu titluri garantate cu active, portofoliul de acoperire al obligațiunii garantate include numai titluri garantate cu active care respectă toate cerințele următoare:

2. Sub rezerva alineatului (4), BCN utilizează următoarele măsuri pentru a verifica faptul că portofoliul de acoperire al obligațiunilor garantate cu titluri garantate cu active nu include titluri garantate cu active care nu respectă alineatul (1).

3. În cazul în care emitentul nu îndeplinește o anumită solicitare sau dacă Eurosistemul consideră incorect sau insuficient conținutul unei confirmări, în măsura în care nu se poate verifica dacă portofoliul de acoperire al obligațiunilor garantate cu titluri garantate cu active respectă criteriile de la alineatul (1), Eurosistemul decide să nu accepte obligațiunile garantate drept colateral eligibil sau să le suspende eligibilitatea.

4. Atunci când legislația aplicabilă sau prospectul exclud includerea titlurilor garantate cu active care nu respectă alineatul (1) drept active din portofoliul de acoperire, nu este necesară o verificare în conformitate cu alineatul (2).

5. În sensul alineatului (1) litera (b), legăturile strânse sunt determinate în momentul în care unitățile cu rang superior ale titlurilor garantate cu active sunt transferate în portofoliul de acoperire al obligațiunii garantate.

Subsecțiunea 3

Criterii de eligibilitate specifice pentru certificatele de creanță emise de Eurosistem

Articolul 81

Criterii de eligibilitate pentru certificatele de creanță emise de Eurosistem

1. Certificatele de creanță emise de BCE și certificatele de creanță emise de BCN înainte de data adoptării euro în statul membru corespunzător acesteia a cărui monedă este euro sunt eligibile drept colateral pentru operațiunile de creditare din Eurosistem.

2. Certificatele de creanță emise de Eurosistem nu fac obiectul criteriilor stabilite în prezentul capitol.

CAPITOLUL 2

Cerințele privind calitatea creditului aplicabile în Eurosistem pentru activele tranzacționabile

Articolul 82

Cerințele privind calitatea creditului aplicabile în Eurosistem pentru activele tranzacționabile

1. În continuarea normelor generale stabilite în articolul 59 și a normelor specifice stabilite la articolul 84, activele tranzacționabile respectă următoarele cerințe privind calitatea creditului pentru a fi eligibile drept colateral pentru operațiunile de creditare din Eurosistem:

2. Eurosistemul poate solicita orice clarificare pe care o consideră necesară în ceea ce privește ratingul de credit public prevăzut la alineatul (1).

Articolul 83

Tipuri de evaluări ECAI ale creditului pentru evaluările de calitate a creditului ale activelor tranzacționabile

Următoarele tipuri de evaluări ECAI ale creditului efectuate de către ECAI acceptate sunt utilizate pentru stabilirea conformității cu cerințele privind calitatea creditului aplicabile activelor tranzacționabile.

(a) Un rating ECAI privind emisiunea: acest rating se referă la o evaluare ECAI a creditului atribuită fie unei emisiuni, fie, în absența unui rating privind emisiunea din partea aceleiași ECAI, programului/seriei de emisiuni în care a fost emis activul. O evaluare ECAI pentru un program/o serie de emisiuni este relevantă numai dacă se aplică activului în cauză și nu există un rating diferit privind emisiunea din partea aceleiași ECAI. Pentru ratingurile ECAI privind emisiunea, Eurosistemul nu face distincție în funcție de scadența inițială a activului. Orice rating ECAI atribuit emisiunii sau programului/seriei de emisiuni este acceptabil.

(b) Un rating ECAI privind emitentul: acest rating se referă la o evaluare ECAI a creditului atribuită unui emitent. Pentru ratingurile ECAI privind emitentul, Eurosistemul face distincție în funcție de scadența inițială a activului în ceea ce privește evaluarea ECAI a creditului acceptabilă. Se face distincție între:

(c) Un rating ECAI privind garantul: acest rating se referă la o evaluare ECAI a creditului atribuită unui garant, dacă garanția îndeplinește cerințele din titlul IV. Pentru ratingurile ECAI privind garantul, Eurosistemul nu face distincție în funcție de scadența inițială a activului. Sunt acceptabile numai ratingurile ECAI pe termen lung privind garantul.

Articolul 84

Prioritatea evaluărilor ECAI ale creditului în ceea ce privește activele tranzacționabile

Pentru activele tranzacționabile, Eurosistemul ia în considerare, în conformitate cu regulile de mai jos, evaluările ECAI ale creditului care stabilesc conformitatea activului cu cerințele privind calitatea creditului.

Articolul 85

Valori mobiliare cu emitenți multipli

Pentru activele tranzacționabile cu mai mulți emitenți (valori mobiliare cu emitenți multipli), ratingul ECAI privind emitentul aplicabil se determină pe baza răspunderii potențiale a fiecărui emitent, după cum urmează:

Articolul 86

Ratinguri non-euro

În scopul ratingurilor ECAI privind emitentul, este acceptabil un rating în monedă străină. În cazul în care activul este exprimat în moneda națională a emitentului, este acceptabil și ratingul în moneda locală.

Articolul 87

Criterii de evaluare a calității creditului pentru activele tranzacționabile în absența unei evaluări a creditului furnizate de o ECAI acceptată

1. În absența unei evaluări corespunzătoare a creditului din partea unei ECAI acceptate pentru emisiune, emitent sau garant, astfel cum ar fi aplicabil în conformitate cu articolul 84 litera (a) sau (b), o evaluare implicită a creditului cu privire la activele tranzacționabile (cu excepția titlurilor garantate cu active) este stabilită de Eurosistem în conformitate cu regulile stabilite la alineatele (2) și (3). Această evaluare implicită a creditului trebuie să respecte cerințele privind calitatea creditului aplicabile în Eurosistem.

2. În cazul în care instrumentele de natura datoriei sunt emise sau garantate de o administrație regională, o autoritate locală sau de către o „entitate din sectorul public”, astfel cum este definită la articolul 4 alineatul (8) din Regulamentul (UE) nr. 575/2013 (denumită în continuare „entitate din sectorul public în sensul CRR”), cu sediul într-un stat membru a cărui monedă este euro, evaluarea creditului este efectuată de Eurosistem în conformitate cu următoarele reguli:

3. În cazul în care instrumentele de natura datoriei sunt emise sau garantate de societăți nefinanciare cu sediul într-un stat membru a cărui monedă este euro, evaluarea calității creditului este efectuată de Eurosistem în baza regulilor de evaluare a calității creditului aplicabile evaluării calității creditului cu privire la creanțele private din titlul III secțiunea 2. Activele pentru care calitatea creditului este evaluată în conformitate cu regulile cuprinse în acest alineat nu sunt incluse în lista publică de active tranzacționabile eligibile.

Tabelul 9

Evaluări implicite ale creditului pentru emitenții sau garanții fără o evaluare ECAI a creditului

Se atribuie o evaluare a creditului cu un nivel de calitate a creditului (18) sub evaluarea ECAI a creditului valabilă pentru administrația centrală a țării în care are sediul

Articolul 88

Cerințe suplimentare privind calitatea creditului pentru titlurile garantate cu active

1. Pentru titlurile garantate cu active, evaluarea calității creditului se bazează pe un rating public privind emisiunea care este explicat într-un raport privind ratingul de credit, aflat la dispoziția publicului, și anume un raport care privește o nouă emisiune. Raportul privind ratingul de credit, aflat la dispoziția publicului, include, printre altele, o analiză cuprinzătoare a aspectelor juridice și structurale, o evaluare detaliată a portofoliului de colateral, o analiză a participanților la tranzacții, precum și o analiză a oricăror altor detalii relevante pentru o tranzacție.

2. În continuarea cerinței din alineatul (1), pentru titlurile garantate cu active sunt necesare rapoarte de supraveghere periodice publicate de ECAI acceptate. Publicarea acestor rapoarte are loc cel târziu la patru săptămâni de la data plății cupoanelor titlurilor garantate cu active. Data de referință a acestor rapoarte este data cea mai recentă de plată a cupoanelor, cu excepția titlurilor garantate cu active care plătesc cuponul pe bază lunară, caz în care raportul de supraveghere este publicat cel puțin trimestrial. Rapoartele de supraveghere cuprind, cel puțin, datele principale privind tranzacțiile (de exemplu, compoziția portofoliului de colateral, participanții la tranzacție, structura capitalului, precum și date privind randamentul).

TITLUL III

CRITERII DE ELIGIBILITATE ȘI CERINȚE PRIVIND CALITATEA CREDITULUI PENTRU ACTIVELE NETRANZACȚIONABILE

CAPITOLUL 1

Criterii de eligibilitate pentru activele netranzacționabile

Secțiunea 1

Criterii de eligibilitate pentru creanțele private

Articolul 89

Tipul eligibil de activ

1. Tipul eligibil de activ este o creanță privată care este o datorie a unui debitor față de o contraparte.

2. Tipurile de creanțe private care sunt „amortizabile”, respectiv principalul sau dobânda se rambursează conform unui calendar prestabilit, precum și liniile de credit utilizate sunt, de asemenea, tipuri eligibile de creanțe private.

3. Creditările pe descoperiri de cont, scrisorile de credit și liniile de credit neutilizate (de exemplu, liniile neutilizate de creanțe private de tip revolving) care autorizează utilizarea creditelor, dar care nu sunt creanțe private ca atare, nu sunt tipuri eligibile de creanțe private.

4. O parte dintr-un credit sindicalizat este un tip eligibil de creanță privată. În sensul prezentei secțiuni, o parte dintr-un credit sindicalizat înseamnă o creanță privată care rezultă din participarea unui creditor la un credit furnizat de un grup de creditori reuniți într-un sindicat.

5. O creanță privată acordată într-un context diferit de o simplă relație de creditare poate constitui un tip eligibil de activ. O creanță inerentă anumitor structuri de leasing sau factoring se poate califica drept un tip eligibil de activ dacă reprezintă o creanță privată. Creanțele achiziționate în cadrul unui factoring se califică drept tip eligibil de activ doar în măsura în care chiar reprezintă creanțe private. Și nu alte tipuri de creanțe, precum creanțele privind prețul de cumpărare.

Articolul 90

Principalul și cupoanele creanțelor private

Pentru a fi eligibile, creanțele private respectă, până la răscumpărarea finală, următoarele cerințe:

Articolul 91

Nesubordonarea

Creanțele private nu pot acorda drepturi asupra principalului și/sau dobânzii care sunt subordonate: (a) drepturilor deținătorilor altor datorii negarantate cu colateral ale debitorului, inclusiv alte părți sau subpărți în același credit sindicalizat; și (b) drepturilor deținătorilor instrumentelor de natura datoriei ale aceluiași emitent.

Articolul 92

Cerințele privind calitatea creditului pentru creanțele private

Calitatea creditului pentru creanțele private se evaluează în funcție de calitatea creditului debitorului sau garantului. Debitorul sau garantul relevant respectă cerințele privind calitatea creditului aplicabile în Eurosistem, astfel cum se prevede în regulile ECAF pentru creanțele private prevăzute în partea a patra titlul III capitolul 2.

Articolul 93

Dimensiunea minimă a creanțelor private

Pentru utilizare internă, creanțele private, în momentul depunerii acestora drept colateral de către contraparte, îndeplinesc un prag minim al valorii stabilit de BCN de origine. Pentru utilizare transfrontalieră, se aplică un prag minim al valorii de 500 000 EUR.

Articolul 94

Moneda de exprimare a creanțelor private

Creanțele private sunt exprimate în euro sau într-una din fostele monede ale statelor membre a căror monedă este euro.

Articolul 95

Tipul de debitor sau garant

1. Debitorii și garanții creanțelor private eligibile sunt societăți nefinanciare, entități din sectorul public, bănci de dezvoltare multilaterală sau organizații internaționale. În scopul prezentului articol, o bancă de dezvoltare multilaterală sau o organizație internațională poate fi recunoscută de Eurosistem în modul descris la articolul 69 alineatul (2).

2. În cazul în care o creanță privată are mai mulți debitori, fiecare debitor este responsabil individual și divizibil pentru rambursarea totală a întregii creanțe private.

Articolul 96

Situarea debitorului sau garantului

1. Debitorul unei creanțe private își are sediul într-un stat membru a cărui monedă este euro.

2. De asemenea, garantul unei creanțe private își are sediul într-un stat membru a cărui monedă este euro, cu excepția cazului în care nu este necesară o garanție pentru a stabili cerințele privind calitatea creditului pentru activele netranzacționabile deoarece există o evaluare adecvată a creditului debitorului.

3. Pentru debitorii sau garanții care sunt bănci de dezvoltare multilaterală sau organizații internaționale, regulile de la alineatele (1) și (2) nu sunt aplicabile și aceștia sunt eligibili indiferent de locul de stabilire al acestora.

Articolul 97

Legea aplicabilă

Atât contractul de creanță privată, cât și contractul dintre contraparte și BCN de origine care mobilizează creanța privată drept colateral sunt reglementate de legislația unui stat membru a cărui monedă este euro. De asemenea, în total nu sunt mai mult de două legi aplicabile:

Articolul 98

Proceduri de procesare

Creanțele private sunt procesate în conformitate cu procedurile din Eurosistem stabilite în documentația națională relevantă a BCN.

Articolul 99

Cerințe juridice suplimentare pentru creanțele private

1. Pentru a asigura crearea unei garanții valabile asupra creanțelor private și pentru a asigura o executare rapidă a creanțelor private în caz de neîndeplinire a obligațiilor de către contraparte, sunt respectate cerințe juridice suplimentare. Aceste cerințe juridice se referă la următoarele elemente:

2. Conținutul acestor cerințe juridice este prevăzut la articolele 100-105. Detalii suplimentare privind caracteristicile specifice ale jurisdicțiilor naționale pot fi găsite în documentația națională relevantă a BCN.

Articolul 100

Verificarea procedurilor utilizate pentru depunerea creanțelor private

BCN, autoritățile de supraveghere sau auditorii externi efectuează o verificare unică a adecvării procedurilor utilizate de contraparte pentru depunerea la Eurosistem a informațiilor privind creanțele private.

Articolul 101

Verificarea existenței creanțelor private

1. BCN iau cel puțin toate măsurile următoare pentru a verifica existența creanțelor private mobilizate drept colateral:

2. Pentru verificările efectuate în conformitate cu articolul 100 sau alineatul (1) literele (a) și (b) al prezentului articol de către BCN, autorități de supraveghere, auditori externi sau registrele centrale de credit, cei care efectuează verificările sunt autorizați să desfășoare aceste investigații, printr-un contract sau în conformitate cu cerințele naționale aplicabile, după caz.

Articolul 102

Valabilitatea acordului pentru mobilizarea creanțelor private

Acordul pentru mobilizarea creanței private drept colateral este valabil între contraparte și BCN relevantă în temeiul dreptului național aplicabil. Toate formalitățile legale necesare pentru asigurarea valabilității acordului și a mobilizării creanței private drept colateral sunt îndeplinite de contraparte și/sau cesionar, după caz.

Articolul 103

Efectul deplin al mobilizării față de terți

1. Acordul pentru mobilizarea creanței private drept colateral este valabil față de terți în temeiul dreptului național aplicabil. Toate formalitățile legale necesare pentru asigurarea mobilizării valabile sunt îndeplinite de contraparte și/sau cesionar, după caz.

2. În ceea ce privește notificarea debitorului, se aplică următoarele, în funcție de legislația națională aplicabilă.

3. Cerințele menționate anterior sunt cerințe minime. BCN pot decide să solicite notificarea ex-ante sau înregistrarea și în alte situații decât cele menționate anterior, inclusiv în cazul instrumentelor la purtător.

Articolul 104

Absența restricțiilor referitoare la mobilizarea și executarea creanțelor private

1. Creanțele private sunt complet transferabile și pot fi mobilizate fără restricții în beneficiul Eurosistemului. Contractul de creanță privată sau alte contracte dintre contraparte și debitor nu conțin nicio dispoziție restrictivă privind mobilizarea drept colateral, cu excepția cazului în care legislația națională prevede că aceste restricții contractuale nu aduc atingere Eurosistemului în ceea ce privește mobilizarea colateralului.

2. Contractul de creanță privată sau alte contracte dintre contraparte și debitor nu ar trebui să conțină nicio dispoziție restrictivă privind executarea creanței private utilizate drept colateral pentru operațiunile de creditare din Eurosistem, inclusiv în ceea ce privește forma, perioada sau altă cerință privind executarea.

3. Fără a aduce atingere alineatelor (1) și (2), dispozițiile care restricționează cesiunea părților dintr-un credit sindicalizat către bănci, instituții financiare și entități care sunt în mod regulat implicate în sau care au fost înființate în scopul de a crea, cumpăra sau investi în credite, valori mobiliare sau alte active financiare nu sunt considerate o restricție privind executarea creanței private.

4. Fără a aduce atingere alineatelor (1) și (2), un agent facilitator pentru colectarea și distribuirea plăților și administrarea creditelor nu este considerat o restricție privind mobilizarea și executarea unei părți dintr-un credit sindicalizat, dacă: (a) agentul facilitator este o instituție de credit situată în Uniune; și (b) relația de prestare de servicii dintre membrul relevant al sindicatului și agentul facilitator poate fi transferată împreună sau ca parte a părții din creditul sindicalizat.

Articolul 105

Absența restricțiilor privind secretul bancar și confidențialitatea

Contrapartea și debitorul au convenit contractual că debitorul acceptă în mod necondiționat transmiterea de către contraparte către Eurosistem a informațiilor privind creanța privată și debitorul solicitate de BCN de origine în scopul de a asigura faptul că s-a creat o garanție valabilă asupra creanțelor private și că respectivele creanțe private pot fi ușor executate în caz de neîndeplinire a obligațiilor de către o contraparte. Această cerință nu este necesară în cazul în care se asigură furnizarea fără restricții a acestor informații în temeiul legislației naționale aplicabile, astfel cum se prevede în documentația națională aplicabilă a BCN de origine.

Secțiunea 2

Criterii de eligibilitate pentru depozitele la termen

Articolul 106

Criterii de eligibilitate pentru depozitele la termen

Depozitele la termen, astfel cum sunt descrise la articolul 12, care sunt deținute de o contraparte sunt active eligibile drept colateral pentru operațiunile de creditare din Eurosistem.

Secțiunea 3

Criterii de eligibilitate pentru RMBD

Articolul 107

Criterii de eligibilitate pentru RMBD

1. Un RMBD este o cambie sau un bilet la ordin care este garantat de un portofoliu de creanțe ipotecare asupra persoanelor private, dar care nu este complet securitizat. Înlocuirea activelor în portofoliul respectiv este posibilă și există un mecanism care să asigure că BCN de origine are prioritate în fața creditorilor, cu excepția celor scutiți din motive de politică publică.

2. RMBD au un principal fix, necondiționat și o rată a dobânzii care nu poate determina un flux de numerar negativ.

3. RMBD respectă cerințele privind calitatea creditului aplicabile în Eurosistem stabilite în regulile ECAF pentru RMBD, astfel cum se prevede în partea a patra titlul III capitolul 2.

4. RMBD sunt emise de instituțiile de credit care sunt contrapărți cu sediul într-un stat membru a cărui monedă este euro.

5. RMBD sunt exprimate în euro sau într-una din fostele monede ale statelor membre a căror monedă este euro.

6. Un emitent de RMBD autocertifică, cel puțin pe bază lunară, faptul că creanțele ipotecare asupra persoanelor private care formează portofoliul de acoperire respectă criteriile de eligibilitate prevăzute în aranjamentele naționale stabilite de BCN de origine și pe care se bazează evaluarea creditului.

7. Procedurile de mobilizare, utilizare și procesare în ceea ce privește RMBD fac obiectul procedurilor din Eurosistem definite în documentația națională a BCN de origine.

CAPITOLUL 2

Cerințe privind calitatea creditului aplicabile în Eurosistem pentru activele netranzacționabile

Articolul 108

Cerințe privind calitatea creditului aplicabile în Eurosistem pentru activele netranzacționabile

Pentru ca activele netranzacționabile să fie eligibile, se aplică următoarele cerințe privind calitatea creditului aplicabile în Eurosistem.

Secțiunea 1

Cerințe privind calitatea creditului aplicabile în Eurosistem pentru creanțele private

Articolul 109

Reguli generale pentru evaluarea calității creditului pentru creanțele private

1. Eurosistemul evaluează calitatea creditului pentru creanțele private pe baza calității creditului debitorilor sau garanților furnizate de sistemul sau sursa de evaluare a creditului selectată de contraparte în conformitate cu articolul 110.

2. Nu mai târziu de următoarea zi lucrătoare, contrapărțile informează BCN relevantă cu privire la orice eveniment de credit, inclusiv o întârziere a plăților din partea debitorilor creanțelor private mobilizate drept colateral, de care au cunoștință și, la solicitarea BCN relevante, retrag sau înlocuiesc activele.

3. Contrapărțile au responsabilitatea de a se asigura că utilizează cea mai recentă evaluare a calității creditului disponibilă în sistemul sau sursa de evaluare a creditului selectată pentru debitorii sau garanții creanțelor private mobilizate drept colateral.

Articolul 110

Selectarea sistemului sau sursei de evaluare a creditului

1. Contrapărțile care mobilizează creanțe private drept colateral selectează un sistem de evaluare a creditului dintr-una din cele patru surse de evaluare a creditului acceptate de Eurosistem în conformitate cu criteriile generale de acceptare din partea a patra titlul V. Atunci când sursa ECAI este selectată de contrapărți, poate fi utilizat orice sistem ECAI.

2. În continuarea alineatului (1), BCN pot permite contrapărților să utilizeze mai multe sisteme sau surse de evaluare a creditului pe baza depunerii unei cereri motivate la BCN de origine, justificată de existența unei situații de fond adecvate datorate acoperirii insuficiente a sursei sau sistemului principal de evaluare a creditului.

3. În cazurile în care contrapărților li se permite să utilizeze mai multe sisteme sau surse de evaluare a creditului, se anticipează că sistemul sau sursa „principală” va fi cea care oferă evaluarea calității creditului pentru numărul cel mai ridicat de debitori dintre creanțele private mobilizate drept colateral. Dacă evaluarea creditului pentru un debitor sau garant este disponibilă de la acest principal sistem sau sursă, doar această evaluare a creditului determină eligibilitatea și marjele de ajustare a valorii aplicabile debitorului sau garantului.

4. Contrapărțile utilizează sistemele sau sursele selectate de evaluare a creditului pe o perioadă minimă de 12 luni.

5. După perioada specificată la alineatul (4), contrapărțile pot depune o cerere motivată explicită la BCN de origine pentru a modifica sistemul sau sursa selectată de evaluare a creditului.

6. În anumite circumstanțe, în special atunci când o contraparte își introduce treptat sistemul IRB sau începe să utilizeze creanțele private drept colateral, pe baza depunerii unei cereri motivate, o BCN poate acorda în mod excepțional unei contrapărți o derogare de la restricția privind perioada minimă de 12 luni prevăzută la alineatul (4) și poate permite contrapărții să-și modifice opțiunea privind sistemul sau sursa de evaluare a creditului în interiorul acestei perioade.

7. În cazul în care contrapartea a ales sursa ECAI de evaluare a creditului, aceasta poate utiliza un rating ECAI privind debitorul sau garantul. În cazul în care pentru aceeași creanță privată sunt disponibile mai multe ratinguri ECAI privind debitorul și/sau garantul, atunci poate fi utilizată cea mai bună evaluare ECAI a creditului disponibilă.

Articolul 111

Evaluarea creditului pentru creanțele private care au ca debitori sau garanți entități din sectorul public sau societăți nefinanciare

1. Eurosistemul evaluează calitatea creditului pentru creanțele private care au ca debitori sau garanți entități din sectorul public în conformitate cu următoarele reguli, aplicate în ordinea următoare.

2. Eurosistemul evaluează calitatea creditului pentru creanțele private care au ca debitori sau garanți societăți nefinanciare după cum urmeaz